|  |
| --- |
|  |
| Afsluttende opgave |
| Visualisering 1 - web introduction |

|  |  |
| --- | --- |
| Formalia: |  |
| Afdeling | AspIT Østjylland |
| Underviser | Hanne Lund |
| Forløb | Modulperiode 1, forår 2023 |
| Opgaven udleveres | Mandag, d. 10. mar. 2024 kl. 08:45 |
| Opgaven skal fremlægges | Torsdag d. 14. mar. 2024 kl. 15:00 |

Indholdsfortegnelse

[1 Webside til Frugt og Fastfood 2](#_Toc192487303)

[1.1 Indledning 2](#_Toc192487304)

[1.2 Praktiske informationer 2](#_Toc192487305)

[1.3 Kravspecifikation 3](#_Toc192487306)

[1.3.1 Overordnede krav 3](#_Toc192487307)

[1.3.2 Krav til design 4](#_Toc192487308)

[1.3.3 Krav til funktionalitet 4](#_Toc192487309)

# Webside til Frugt og Fastfood

## Indledning

Virksomheden Frugt & Fastfood er en lille virksomhed, som har en fysisk butik i Aarhus, hvor de sælger både frisk frugt og sunde fastfood-retter, som er baseret på masser af økologiske grøntsager. Virksomheden ønsker at udvide kendskabet til konceptet og butikken ved at få nå ud til flere i Aarhus og omegn via et website.

Virksomheden ønsker et website, der først og fremmest skal afspejle, at de sælger kvalitetsprodukter med fokus på økologi og miljø.

Virksomheden ønsker på sigt at udvide websitet med en webshop, der sælger økologiske og bio-nedbrydelige engangsprodukter til mad (fx tallerkner, krus, bestik osv).

Webshop-delen er ikke en del af denne eksamensopgave.

## Praktiske informationer

Til opgaven er der vedlagt nogle billeder og screenshots. Alle billeder til siden finder du i mappen ”img”.

Du finder desuden screenshots af siderne, som de skal se ud i både mobilversion og desktopversion. Screenshots finder du i mappen "screencaps".

Det er en god idé både at læse kravspecifikationer fra opgaven og også kigge både screenshots grundigt igennem og sammenholde det med kravspecifikationerne i den skriftlige opgave, inden du går i gang med opgaven.

Du skal arbejde på opgaven i følgende tidspunkter:

Mandag, d. 15/1 fra kl. 9 – 15

Tirsdag, d. 16/1 fra kl. 9 – 12 (eller 15 afhængigt af om der er KOP/SAMF)

Onsdag, d. 17/1 fra kl, 9 – 15

Torsdag, d. 18/1 fra kl. 9 – 15

## Kravspecifikation

I det følgende kan du finde de forskellige krav, der er til websiden. Kravene er opdelt efter overordnede krav, krav til design og krav til funktionalitet.

### Overordnede krav

For websiden gælder der følgende overordnede krav, som skal overholdes:

* Skal anvende både HTM og CSS
* Skal indeholde CSS Flexbox
* Må gerne indeholde kode, som du har hentet på nettet eller fra noget, du har lavet tidligere, men du skal kunne forklare, hvordan koden fungerer

### Krav til design

Din hjemmeside skal se ud som demonstreret på screenshots i mappen "screencaps".

Der er anvendt følgende designspecifikationer:

|  |  |  |
| --- | --- | --- |
| Grøn farve (bl.a. i navigationslinje og footer) | | hsl(104, 58%, 47%) |
| Orange farve (bl.a. i opskrifter navigationslinje) | | hsl(28, 96%, 48%) |
| Hvid skriftfarve ("whitesmoke") | | hsl(0, 0%, 96%) |
| Baggrundsfarve ved hover over menupunkter | | hsla(0, 0%, 0%, 0.3) |
| Mobilmenu baggrundsfarve | | hsla(0, 0%, 0%, 0.95) |
| Skrift: body | 'Trebuchet MS', 'Lucida Sans Unicode', 'Lucida Grande', 'Lucida Sans', Arial, sans-serif; | Størrelse: 1.4rem  på både mobil og desktop |
| Skrift: h1, h2, h3 | Arial, Helvetica, sans-serif; | Str. mobil / desktop  h1: 2.5rem 3rem  h2: 1.5rem 2.3rem  h3: 1.2rem 1.2rem |
| Header | Højde: 80px  Padding: 0.5rem | |
| Main | Padding: mobil - 1rem desktop - 4rem  Desktop bredde (bortset fra juice.html): 80% | |
| Mobilmenuikoner | Bredde: 50px  Højde: 50px  Placeret 20px fra toppen og 10px fra højre kant | |
| Footer | Desktop bredde (bortset fra juice.html): 80% | |
| Footer-ikoner | Bredde: 50px  I desktop er shop-ikonet 100px bredt | |

Hvis der er øvrige designkrav, som du er i tvivl om, må du gerne spørge opgavestiller om specifikationer på disse.

### Krav til funktionalitet

#### Header

Virksomhedslogoet i headeren skal føre tilbage til forsiden. Denne funktionalitet skal slå igennem i både mobilversion og desktopversion.

Headeren skal blive siddende fast i toppen af browservinduet, selvom man scroller ned på siden. Dette gælder både i mobil- og desktopvisning.

#### Footer

Footeren indeholder ikke speciel funktionalitet. Den skal blot se ud som i de vedlagte screenshots.

#### index.html

Forsiden skal indeholde logobillede og introduktionsteksten, som i desktopversionen skal være opsat i to kolonner og i mobilversionen skal være opsat i en kolonne.

Forsiden skal desuden indeholde billeder og tekst af menuerne. Disse billeder og tekst skal også være opsat i tre kolonner.

#### frugt.html

Siden "Frisk frugt" indeholder en kort introduktionstekst samt en overskrift og en oversigt med billeder over de frugter, som sælges i denne uge.

Oversigten med billeder opstilles i tre kolonner.

#### opskrifter.html

Siden med opskrifter skal indeholde en undermenulinje, som fører til bogmærker for de enkelte opskrifter. Links og bogmærker er allerede oprettet i den udleverede HTML-kode.

#### juice.html

De fire billeder af juicer med tekst skal i mobilversion placeres i en kolonne og i desktopversion skal de placeres i 4 kolonner.